b'\n_START_ARTICLE_\nStotnik (Pakistan)\n_START_PARAGRAPH_\nStotnik (angle\xc5\xa1ko Captain) je \xc4\x8dastni\xc5\xa1ki voja\xc5\xa1ki \xc4\x8din Pakistanske kopenske vojske, ki v sklopu Natovega standarda STANAG 2116 sodi v razred OF-2. \xc4\x8cin je bil neposredno prevzet po istem britanskem \xc4\x8dinu, pri \xc4\x8demer so zamenjali krono s polmescem z zvezdo in tudi preoblikovali zvezdo._NEWLINE_Nadrejen je \xc4\x8dinu poro\xc4\x8dnika in podrejen \xc4\x8dinu majorja. Enakovreden je \xc4\x8dinu letalskega poro\xc4\x8dnika Pakistanskega vojnega letalstva, \xc4\x8dinu poro\xc4\x8dnika ladje Pakistanske vojne mornarice in \xc4\x8dinu/polo\xc5\xbeaju pomo\xc4\x8dnik komandanta Pakistanske obalne stra\xc5\xbee._NEWLINE_Oznaka \xc4\x8dina je sestavljena iz treh zvezd Pakistana, ki je pritrjena na epoleto; slednja ima oznako tudi rodova oz. slu\xc5\xbebe kopenske vojske ter na dnu epolete tudi prepleteno vrvico \xc5\xa1krlatno-pakistansko zelene-\xc5\xa1krlatne barve.'